M. A. Salḥi yenna-d  asentel yemmal-d tikti (am tayri, am yinig, am ttar, am tmettant, atg.) i ɣef i d-yewwi uḍris, yettban-d usentel n uḍris ama deg uzeṭṭa n wawalen (awalen, mqaraben deg unamek) ama deg uẓeṭṭa anamkan (tifyar d tugniwin n uɣanib, mqarabent deg unamek) 5. Akken i d-yefka tamuɣli-s daɣen :  Awal asentel d tamsalt i ɣef yebɣa umeskar ad d-imeslay fell-as deg uḍris. Tamsalt-agi, yebna-tt umeskar d taktiwin, ad tent-yefhem unermas mi ara yexdem assaɣ gar wawalen d tefyar n uḍris 6.